**Metodický pokyn k zverejňovaniu výziev Obstarávateľov v rámci PRV SR 2014-2020  na webovom sídle PPA**

**1. Tento metodický pokyn upravuje:**

1. základné povinnosti a postupy Pôdohospodárskej platobnej agentúry (ďalej len „PPA“) a budúceho žiadateľa/žiadateľa/prijímateľa (ďalej len „Obstarávateľ“) pri zverejňovaní oznámenia Obstarávateľa o výzve na predkladanie ponúk (ďalej len „Oznámenie“), ktoré má Obstarávateľ, v zmysle Usmernenia PPA č. 8/2017 k obstarávaniu tovarov, stavebných prác a služieb financovaných z PRV 2014 – 2020, v znení aktualizácie č.2 a neskorších aktualizácií (ďalej len „Usmernenie PPA č. 8/2017“), v úmysle zverejniť na webovom sídle PPA (ďalej len „Zverejnenie“).
2. podrobnosti technického alebo metodického charakteru zverejňovania Oznámenia.

**2. Všeobecné pravidlá zverejňovania:**

1. Obstarávateľ **môže požiadať** o Zverejnenie Oznámenia, pokiaľ splní obidve nasledovné podmienky:
2. Oznámenie súvisí s obstarávaním dodania tovarov, stavebných prác a služieb, ktoré je **vykonávané podľa Usmernenia PPA č. 8/2017, v znení aktualizácie č.2 a neskorších aktualizácií**, **a zároveň**,
3. je **odôvodnený predpoklad spolufinancovania** projektu z PRV SR 2014 – 2020.
4. PPA môže **odmietnuť** **vykonať** **Zverejnenie**, ak:
5. neboli splnené podmienky podľa bodu 2 písm. a), alebo
6. Obstarávateľ nepostupoval v súlade s týmto metodickým pokynom, najmä postupom podľa bodu 3, alebo
7. Obstarávateľ požaduje Zverejnenie vo vzťahu k projektu, pre ktorý PPA ešte nezverejnila výzvu na predkladanie ŽoNFP, alebo
8. Oznámenie svojim obsahom a/alebo formou a/alebo jeho zrejmým účelom je v rozpore s  právnymi predpismi, Usmernením PPA č. 8/2017, s týmto metodickým pokynom, alebo
9. Oznámenie neoprávnene zasahuje alebo môže zasiahnuť do práv alebo právom chránených záujmov PPA a/alebo tretích osôb.

Odmietnutie Zverejnenia PPA oznámi Obstarávateľovi do 3 pracovných dní odo dňa, kedy sa o skutočnostiach podľa tohto písm. b) dozvie. Ak sa PPA dozvie o dôvodoch na odmietnutie Zverejnenia až po dni Zverejnenia, PPA bez zbytočného odkladu odstráni Oznámenie z webového sídla PPA. PPA o tejto skutočnosti informuje Obstarávateľa mailom. PPA oznamuje skutočnosti podľa tohto písm. b) na mailovú adresu, z ktorej bola zaslaná požiadavka na Zverejnenie.

1. Vo vzťahu k Oznámeniu a k údajom, ktoré Obstarávateľ doručil PPA vo formulári Povinné údaje pre zverejnenie, platí nasledovné:
	1. za obsah Oznámenia zodpovedá Obstarávateľ,
	2. PPA Zverejnením Oznámenia nepreberá zodpovednosť za obsah Oznámenia,
	3. PPA nie je povinná overiť pravdivosť údajov uvedených vo formulári Povinné údaje pre zverejnenie.
2. Žiadosť o Zverejnenie môže doručiť aj osoba, ktorú na to Obstarávateľ splnomocnil (predmetné plnomocenstvo PPA preverí pri kontrole obstarávania).
3. V prípade, ak žiadosť o Zverejnenie doručuje PPA splnomocnená osoba, ktorá je fyzickou osobou, alebo fyzickou osobou - podnikateľom, musí spolu so žiadosťou o Zverejnenie doručiť aj naskenované plnomocenstvo spolu s naskenovaným súhlasom splnomocnenej osoby so spracúvaním osobných údajov. Vzor súhlasu so spracúvaním osobných údajov je prílohou č. 2 a prílohou č. 3 tohto metodického pokynu.
4. Ak má Obstarávateľ v úmysle komunikovať prostredníctvom tretej osoby (kontaktná osoba), ktorá nespĺňa podmienky podľa ust. § 78 ods. 3 zákona č. 18/2018 Z. z. o ochrane osobných údajov, je povinný zabezpečiť a doručiť PPA súhlas so spracúvaním osobných údajov tejto osoby. Vzor súhlasu so spracúvaním osobných údajov je prílohou č. 4 a prílohou č. 5 tohto metodického pokynu.

**3. Proces zverejňovania:**

1. Žiadosť o Zverejnenie zasiela Obstarávateľ na mail: obstaravanie\_vyzvy@apa.sk.
2. K mailovej žiadosti o Zverejnenie Obstarávateľ priloží riadne vyplnený formulár Povinné údaje pre zverejnenie, ktorého vzor tvorí prílohu č. 1 metodického pokynu.
3. Vyplnený formulár Povinné údaje pre zverejnenie zasiela Obstarávateľ vo formáte word. Obstarávateľ je povinný vyplniť všetky údaje formulára, ktoré sú vo vzťahu k Obstarávateľovi relevantné.
4. Ak je žiadosť o Zverejnenie v súlade s týmto metodickým pokynom, PPA vykoná Zverejnenie Oznámenia **do 3 pracovných dní** odo dňa doručenia žiadosti o Zverejnenie.
5. PPA **mailom informuje** Obstarávateľa **o Zverejnení** Oznámenia. PPA zasiela informáciu o Zverejnení na mailovú adresu, z ktorej bola zaslaná požiadavka na Zverejnenie
6. Obstarávateľ môže do 3 pracovných dní odo dňa doručenia mailu PPA s informáciou o Zverejnení požiadať o opravu formálnych chýb Zverejnenia (najmä chýb v písaní), a to formou mailovej odpovede na mail potvrdzujúci Zverejnenie. V prípade, ak Obstarávateľ v uvedenej lehote o opravu nepožiada, PPA bude predpokladať, že súhlasí s obsahom Zverejnenia.
7. Ak Obstarávateľ v rámci Obstarávania **predlžuje lehotu** na predkladanie ponúk, doručí PPA vyplnený formulár Povinné údaje pre zverejnenie, v ktorom okrem ostatných údajov musí **uviesť ID** pôvodného zverejnenia a **predĺženú lehotu** na predkladanie ponúk.

4. Informácia k spracúvaniu osobných údajov:

1. PPA spracúva osobné údaje dotknutých osôb za účelom zverejňovania výziev Obstarávateľov v rámci PRV SR 2014 – 2020 na základe ust. § 13 ods. 1 písm. b) zákona č. 18/2018 Z. z. v znení neskorších predpisov.
2. Na iné účely stanovené osobitnými všeobecne záväznými právnymi predpismi spracúva PPA získané osobné údaje dotknutých osôb výlučne na základe a v súlade s týmito predpismi.
3. Rozsah zverejnenia údajov, vrátane osobných údajov, je uvedený v prílohe č.1 k metodickému pokynu, ktorá tvorí jeho neoddeliteľnú súčasť.
4. Doba Zverejnenia sú 3 mesiace odo dňa Zverejnenia.
5. Bližšie informácie k spracúvaniu osobných údajov dotknutých osôb zo strany PPA sú uvedené na webovom sídle PPA.

Prílohy:

1. Formulár Povinné údaje pre zverejnenie Oznámenia

2. Súhlas so spracúvaním osobných údajov FO splnomocnenec

3. Súhlas so spracúvaním osobných údajov FO – podnikateľ splnomocnenec

4. Súhlas so spracúvaním osobných údajov kontaktná FO

5. Súhlas so spracúvaním osobných údajov kontaktná FO - podnikateľ